Making Your Mind Up

«Making Your Mind Up» ('å bestemme deg') er ein britisk poplåt som vann Eurovision Song Contest 1981 for Storbritannia. Songen blei fremført av popgruppa Bucks Fizz som blei skipa berre månader før tevlinga. Songen var komponert av Andy Hill, mens John Danter skreiv teksta. Dei hadde henta inspirasjon frå 1950-åras swing og rock 'n' roll, og songen vekte oppsikt fordi dei to mannlege gruppemedlemmane reiv av skjørta på kvinnene midtvegs i framføringa. «Making Your Mind Up» blei ein stor hit etter Eurovision Song Contest og gjekk til topps på ei rekkje europeiske hitlister. I Noreg nådde songen ein andreplass på VG-lista.

 Bakgrunn 
På slutten av 1980 samarbeidet låtskrivaren Andy Hill med John Danter og skreiv «Making Your Mind Up» spesielt for den britiske finalen i forkant av Eurovision Song Contest 1981. Songen blei plukka ut til å delta i den britiske finalen, og låtskrivarane starta med å setje saman ei gruppe til å framføre songen. Resultatet blei kvartetten Bucks Fizz, beståande av Bobby G., Cheryl Baker, Mike Nolan og Jay Aston.Beauty and brains behind Bucks Fizz, David Wigg, Daily Express, 15. juni 1981

Gruppa sikra seg ein plateavtale med RCA Records, og songen blei publisert av Paper Music. Dansenummeret til gruppa blei laga av koreografen Chrissie Whickham, eit tidlegare medlem av dansetroppen Hot Gossip.The Bucks Fizz Story Glassbeach Media - DVD- documentar

 Teksta 
«Making Your Mind Up» handlar om at du må sjå å bestemme deg og ikkje vingle, for det kan treffe deg hardt. Du må stole på ditt indre syn og samtidig køyre på. Det er nemleg på tide å bestemme seg.

 Eurovision Song Contest 
11. mars 1981 deltok Bucks Fizz med «Making Your Mind Up» i den britiske finalen Song for Europe. I sterk konkurranse med fleire kjente artistar og musikarar, vann kvartetten den britiske finalen klårt med 97 poeng. Dei blei dimed det britiske bidraget til Eurovision Song Contest i Dublin laurdag 4. april. 

Dagen etter finalen blei singelen sloppen for sal, og gruppa reiste rundt i Storbritannia for å promotere songen. Blant anna opptredde dei i BBC-programmet Top of the Pops, noko som førte til at singelen entra den britiske singellista som nummer 24. Veka etter klatra han til femteplass. BBC spela også inn ein promoteringsvideo med songen og gruppa. I videoen vandrar Bucks Fizz rundt i varehuset Harrods i London. 

 Eurovision-finalen 
4. april gjekk Eurovision Song Contest 1981 av stabelen i Dublin. Der var «Making Your Mind Up» det 14. bidraget på scena av 20 bidrag, rett etter Noregs Finn Kalvik med «Aldri i livet». Den livlege swing-inspirerte framføringa skilde seg ut i mengda, og midtvegs i songen reiv dei mannlege gruppemedlemmane av swingskjørta på kvinnene. Under hadde dei enda kortare skjørt. Like minnerik var også songprestasjonen til gruppa, der nokon tilsynelatande song i eit høgare toneleie enn dei skulle. I eit intervju i 1986 fortalde Cheryl Baker at ho song i eit høgare røysteleie enn resten av gruppa på grunn av nervar.Intervju med Cheryl Baker på Wogan, BBC Television, april 1986 Mike Nolan forklara på si side at mikrofonane deira blei bytta om like før framføringa. Det medførte at Baker og Jay Aston song inn i hovudmikrofonane, som hadde eit høgare volum. Men jurygruppene baserte poenga sine på generalprøve-framføringa kvelden før.

I forkant av Eurovision var Storbritannia den store favoritten, men avrøystinga blei svært jamn. Både Frankrike, Irland, Sveits, Tyskland og Storbritannia kjempa lenge om sigeren, men heilt til slutt tok Storbritannia ei avgjerande leiing og vann med 136 poeng, berre 4 poeng føre Tyskland. Den norske jurygruppa gav berre 3 poeng til «Making Your Mind Up».

 Etter sigeren 
«Making Your Mind Up» blei ein stor europeisk hit etter Eurovision Song Contest og gjekk til topps på den britiske singellista. Der låg han i tre veker. Songen selde dessutan til gull i Storbritannia, og blei ein av årets mestseljande singlar.Chart Stats - Bucks Fizz - Making Your Mind Up Songen tok seg også inn på hitlister verda over og toppa hitlistene i ei rekkje land. I Noreg låg han sju veker på VG-lista, derav fire veker som nummer 2, berre slått av Gry Jannicke Jarlum med «Svake mennesker».  

Singelen var den fyrste av rundt 20 britiske singlar for Bucks Fizz. Singelen blei raskt etterfølgd av «Piece of the Action» og debutalbumet Bucks Fizz.Chart Stats - Bucks Fizz «Making Your Mind Up» blei også den 47. mest selde singelen i Storbritannia i 1980-åra. Trass i suksessen til «Making Your Mind Up», er han ikkje den mest populære hos fansen til gruppa, og gruppemedlem Cheryl Baker rangerer han heller ikkje blant deira beste songar.Nul Points, BBC-dokumentar, 1993  

«Making Your Mind Up» fekk også stor popularitet i Australia og på New Zealand, der han nådde topp ti på singellistene i begge landa. I Australia selte singelen til gull, og gruppa blei svært populær «Down Under». Albumet til gruppa, Bucks Fizz, selte også nesten til platina.  

Den mykje omtalte skjørte-episoden under dansenummeret har blitt gjenteken ei rekkje gongar i Eurovision Song Contest sidan. Den mest kjende er kanskje vinnarbidraget til Latvia i 2002, «I Wanna» med Marie N.eurovision.tv - Marie Ns fremførelse

«Making Your Mind Up» blei parodiert av mange artistar etter dens suksess, med alternative titlar: «Me vas a volver loco», sungen av den spanske gruppa Parchís; «Rock and Roll Cowboy», framført av den tyske songaren Maggie Mae; og «It's Only a Wind Up», framført av den britiske humorgruppa Brown Sauce.

BBC brukte også tittelen på songen på sin britiske nasjonale finale frå 2004 til 2007. Showet, det britiske svaret på Melodi Grand Prix, heitte då Making Your Mind Up.

 Listeplasseringar  
 Liste Høgasteplassering Vekerpå lista Dato forinntreden  (Ö3 Austria Top 40)1141. mai 1981 (Kent Music Report)6–1981, Flandern (Ultratop)11225. april 1981 (Top 20)1–1981 (Suomen virallinen lista)5–– (IFOP)58517. april 1981  (Irish Singles Chart)11029. mars 1981  (Vísir)3–– (israelsk singelliste)1–1981  (Single Top 100)11125. april 1981  (Listener)31820. september 1981  (VG-lista)27Veke 19 1981 (SER/PROMUSICAE)5149. mai 1981  (UK Singles Chart)11228. mars 1981  (Schweizer Hitparade)31019. april 1981  (Sverigetopplistan)2624. april 1981  (Springbok Radio/Radio Orion)7715. mai 1981  (Offizielle Deutsche Charts)52120. april 1981

 Kjelder 

Denne artikkelen bygger på «Making Your Mind Up» frå ,  den 30. mai 2023.  

Kategori:Eurovision Song Contest-vinnarsongar
Kategori:Britiske Eurovision Song Contest-songar
Kategori:Eurovision Song Contest 1981-songar
Kategori:Engelskspråklege Eurovision Song Contest-songar